༢༠༠༣ལོར།ཀུན་ཕན་གྱིས་དེང་སང་ལ་རྩེ་དཔེ་མཛོད།༼སྔོན་མ་ལ་རྩེ་དེང་དུས་བོད་ཀྱི་རིག་གཞུང་དཔེ་མཛོད་ཁང་།༽ཅེས་པ་འདི་ཀུན་ཕན་གྱི་ཨ་རིའི་ནེའུ་ཡོག་ལ་བརྟེན་གཞི་བྱས་པའི་ནུབ་ཕྱོགས་ཀྱི་ལས་གཞི་གཅིག་པུ་འདི་ཡིན།དེང་དུས་བོད་རིག་པའི་བརྗོད་གཞིའི་ཐོག་ལ་ཤུགས་བརྒྱབ་ནས།ཞིབ་ཕྲ་དང་རྒྱ་ཆེ་བའི་རྒྱུ་ཆ་མཁོ་སྒྲུབ་ཀྱི་ལས་ཀ་བརྒྱུད།འདས་པའི་ལོ་ཟླའི་ནང་དུ།ལ་རྩེས་འཛམ་གླིང་ཐོག་ཆེས་དམིགས་བསལ་ཅན་གྱི་དཔེ་མཛོད་ཀྱི་རྒྱུ་ཆ་གསོག་ཉར་བྱས་ཡོད།དེ་བཞིན་ལ་རྩེའི་ཚོགས་འདུའི་ལས་རིམ་ཁག་གིས་དེང་དུས་བོད་ཀྱི་རིག་གཞུང་གི་བརྗོད་གཞི་ཡོད་དོ་ཅོག་ལ་བགྲོ་གླེང་ཡོང་བར་འབད་པ་བྱས་པ་འདིས་བོད་ཕྱི་ནང་གཉིས་ཀྱི་བོད་མིའི་སྤྱི་ཚོགས་དབར་ལ་སྦྲེལ་ཟམ་འཛུགས་པ་ལྟ་བུའི་སྲི་ཞུ་བསྒྲུབས་པ་དང་།སྲི་ཞུ་དེ་དག་དང་དེའི་འབྲེལ་བ་ལ་བརྟེན་ནས།ལ་རྩེ་ནི་ཚང་མས་ཆ་འཇོག་མཐོན་པོ་བྱེད་པའི་བོད་ཀྱི་དེང་དུས་རིག་གཞུང་དཔྱད་ཞིབ་དང་བགྲོ་གླེང་གི་དོ་ར་ཞིག་ཏུ་གྱུར།